Zmluva o nakladaní s komunálnym odpadom

uzavretá podľa ust. § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov v spojení s § 81 ods. 13 zák. č. 79/2015 Z. z. o odpadoch v znení neskorších predpisov (ďalej len „zmluva“),

medzi zmluvnými stranami:

# 1. MESTO Tvrdošín

 Sídlo: Trojičné námestie 185, 027 44 Tvrdošín

 IČO: 00314901

 DIČ: 020573929

 Zastúpené.: Ing. Ivan ŠAŠKO, primátor mesta

 (ďalej len „mesto“)

**a**

# 2. ŽP EKO QELET a.s.

 Sídlo: Československej armády 1694/4, 036 01 Martin

                                   IČO: 36421120

 DIČ: 2021854450

 Zastúpená.: Ing. Roman Veverka, predseda predstavenstva

 Ing. Miroslav Majer, člen predstavenstva

Bankové spojenie: ČSOB, a.s. Žiar nad Hronom

 IBAN: SK41 7500 0000 0040 0151 2372

 BIC: CEKOSKBX

 (ďalej aj „oprávnená osoba“)

za nasledovných, zmluvnými stranami dohodnutých podmienok:

**I.**

**Predmet zmluvy**

* 1. Predmetom tejto zmluvy je úprava práv a povinností zmluvných strán pri nakladaní so zložkami komunálneho odpadu vzniknutými a zozbieranými na území mesta uvedených v bode 1.5 tejto zmluvy.
	2. Oprávnenej osobe vzniká právo nakladať s odpadom uvedeným v bode 1.5 na území mesta, dňom nadobudnutia platnosti a účinnosti zmluvy, za podmienok a v rozsahu uvedenom v tejto zmluve.
	3. Oprávnená osoba preukáže svoje oprávnenie vykonávať dohodnutú činnosť platným rozhodnutím príslušného orgánu štátnej správy v zmysle § 97 zákona o odpadoch.
	4. Oprávnená osoba vykonáva zber, výkup, prepravu odpadov v zariadení na prevádzke: Vojtaššákova ul., Tvrdošín.
	5. Pre účely tejto zmluvy sa komunálnym odpadom podľa Katalógu odpadov (vyhláška Ministerstva životného prostredia Slovenskej republiky č. 365/2015 Z. z., ktorou sa ustanovuje Katalóg odpadov v znení neskorších predpisov) rozumie:

20 01 SEPAROVANE ZBIERANÉ ZLOŽKY KOMUNÁLNYCH ODPADOV

**Katalógové číslo** **Názov odpadu**  **kategória**

20 01 01 papier a lepenka O

20 01 40 kovy O

20 01 40 01 meď, bronz, mosadz O

20 01 40 02 hliník O

20 01 40 03 olovo O

20 01 40 04 zinok O

20 01 40 05 železo a oceľ O

20 01 40 06 cín O

20 01 40 07 zmiešané kovy O

**II.**

**Doba trvania platnosti zmluvy a jej zánik**

* 1. Táto zmluva sa uzatvára na dobu určitú **do 31.12.2019.**
	2. Zmluvné strany sa dohodli, že platnosť tejto zmluvy zanikne dohodou strán alebo vypovedaním zmluvy.
	3. Dohoda zmluvných strán o skončení platnosti zmluvy musí byť písomná a platnosť zmluvy v tomto prípade zaniká dňom účinnosti dohody o skončení platnosti zmluvy na ktorom sa zmluvné strany dohodli.
	4. Vypovedať zmluvu môže ktorákoľvek zo zmluvných strán, pričom vypovedanie musí mať písomnú formu, musí byť odôvodnené a musí byť doručené druhej zmluvnej strane na adresu zo záhlavia tejto zmluvy. Výpovedná lehota je trojmesačná a začína plynúť prvý deň kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane.

**III.**

**Povinnosti oprávnenej osoby pri nakladaní s odpadmi**

1. Oprávnená osoba sa zaväzuje vykonávať zber a výkup odpadov a následne sama alebo prostredníctvom tretej osoby zabezpečovať prepravu, zhodnocovanie, prípadne zneškodňovanie vyzbieraných odpadov v súlade s týmito pravidlami:
2. pri zbere a výkupe odpadov postupovať v súlade s platným programom odpadového hospodárstva mesta, týkajúcom sa komunálnych odpadov a drobných stavebných odpadov,
3. dbať na to, aby ďalšie činnosti nakladania s odpadmi (preprava treťou osobou, zhodnocovanie, prípadne zneškodňovanie) boli vykonávané v súlade so všeobecne záväznými právnymi predpismi pre odpadové hospodárstvo, platnými v Slovenskej republike, ako aj všeobecne záväznými nariadeniami mesta, ktoré sa týkajú nakladania s komunálnymi odpadmi,
4. zabezpečiť prednostne prípravu na opätovné použitie, v prípade, ak to nie je možné a účelné zabezpečiť prednostne materiálové zhodnotenie odpadu,
5. zabezpečiť, aby odpad určený na zneškodnenie (po tom, čo ho nebolo možné pripraviť na opätovné použitie alebo materiálovo zhodnotiť) bol prednostne energeticky zhodnotený, ak je to možné alebo účelné.
6. Oprávnená osoba sa zaväzuje zaraďovať jednotlivé zložky komunálneho odpadu, s ktorými na základe tejto zmluvy nakladá, podľa Katalógu odpadov (vyhláška Ministerstva životného prostredia Slovenskej republiky č. 365/2015 Z. z., ktorou sa ustanovuje Katalóg odpadov v znení neskorších predpisov), oddelene viesť a uchovávať evidenciu podľa vyhlášky Ministerstva životného prostredia Slovenskej republiky č. 366/2015 Z. z., o evidenčnej povinnosti a ohlasovacej povinnosti o množstve prijatých odpadov, spôsobe zabezpečenia zhodnotenia, prípadne zneškodnenia odpadu, a za každý ukončený kalendárny rok zasielať vyplnené „Oznámenie o zbere alebo výkupe odpadu“ mestu do 31. januára nasledujúceho po uplynutí kalendárneho roka.
7. Oprávnená osoba je povinná:
8. pri zbere alebo výkupe odpadu postupovať tak, aby nedošlo k ohrozeniu zdravia ľudí a ku škodám na životnom prostredí a majetku,
9. zamedziť takému konaniu, v dôsledku ktorého by došlo k umiestneniu už vyzbieraných odpadov do zberných nádob na komunálne odpady, umiestnených na území mesta v rámci ním zavedeného systému zberu komunálnych odpadov.

**IV.**

**Záverečné ustanovenia**

1. Oprávnená osoba vykoná na území mesta zber, výkup, prepravu, zhodnocovanie, prípadne zneškodňovanie komunálnych odpadov uvedených v bode 1.5 tejto zmluvy bezodplatne.
2. Zmluvné strany sa dohodli, že vzťahy touto zmluvou neupravené sa budú riadiť príslušnými ustanoveniami zákona č. 513/1991 Zb. Obchodný zákonník.
3. Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia na web stránke mesta.
4. Táto zmluva zrušuje a nahrádza Zmluvu o nakladaní s komunálnymi odpadmi uzatvorenú medzi zmluvnými stranami dňa 22.12.2004.
5. Táto zmluva je vyhotovená v 2 rovnopisoch z ktorých si každá zmluvná strana ponechá 1 rovnopis.
6. Zmluvné strany vyhlasujú, že si zmluvu prečítali, jednotlivým ustanoveniam zmluvy porozumeli a na znak súhlasu s obsahom tejto zmluvy zmluvu vlastnoručne podpisujú. Ďalej vyhlasujú, že sú plne spôsobilí na právne úkony, zmluvu uzatvárajú slobodne, vážne, nie v tiesni ani za nápadne nevýhodných podmienok.

V Tvrdošíne, dňa .......................... V Hliníku nad Hronom, dňa ......................

**Za mesto Tvrdošín** **Za spoločnosť ŽP EKO QELET a.s.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | Ing. Ivan ŠAŠKO Ing. Roman Veverka |
|  | primátor mesta predseda predstavenstva |
|  |  |
|  |  |
|  |  |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  |  Ing. Miroslav Majer |
|  |  člen predstavenstva  |
|  |  |